***Unsere Pauker gehen in die Luft*** er en musikalsk vesttysk filmkomedie fra 1970 i regi av Harald Vock. Manuset ble skrevet av Vock (under pseudonymet Sven Freiheit) og August Rieger. Den kvinnelige hovedrollen blir spilt av den norske sangeren Wenche Myhre. Den vesttyske filmsensuren, Freiwillige Selbstkontrolle der Filmwirtschaft, gav 22. september 1970 *Unsere Pauker gehen in die Luft* seksårsgrense. Filmen ble sluppet for visning 25. september 1970.

Innspilling
-----------

*Unsere Pauker gehen in die Luft* ble spilt inn i juni og juli 1970 i Wörthersee og Feldkirchen i Kärnten i Østerrike.

Handling
--------

Den frekke Petra, som på skolen først og fremst terger sin lærer Dr. Nolte (kalt Hannibal), ønsker så inderlig å ta flysertifikat. Ettersom flyskolen ikke tar imot jenter, kler hun seg – uten omsvøp – ut om gutt og forelsker seg i sin flyinstruktør, Garry Brandt.

Samtidig dukker også forsikringsagent Harry Weber opp for å ta flysertifikat. Han er tvillingbroren til Petras rektor, Oskar Weber. Siden Harry er til forveksling lik rektoren, oppstår det betydelige forviklinger.
Framfor alt Harrys affære med en danserinne fører nesten til at tvillingbrorens ekteskap går i oppløsning.

Til slutt møter de to tvillingene hverandre, slik at alt igjen ordner seg. Garry har også forlengst gjennomskuet Petras hemmelighet, slik at hun ikke lenger trenger å kle seg ut for å motta flysertifikatet.

Bakgrunn
--------

Filmserien *Die Lümmel von der ersten Bank* – under ledelse av produsent Franz Seitz – startet opp i april 1968. Dens enorme suksess oppmuntret andre produsenter til å bringe liknende filmer på markedet. Raskest ute var østerrikeren Karl Spiehs, som for sitt Lisa Film GmbH produserte filmen *Immer Ärger mit den Paukern*, som allerede kom på kinoene høsten 1968 og ble hedret med en Goldenen Leinwand for mer enn tre millioner besøkende. Ansporet av denne suksessen planla Spies i 1970 produksjonen av «Pauker»-filmene *Wir machen Musik – da wackelt die Penne* (senere kalt *Musik, Musik – da wackelt die Penne*) for Constantin-Filmverleih og *Das haut den stärksten Pauker um* (senere kalt *Unsere Pauker gehen in die Luft*) for Gloria-Filmverleih.

Rolleliste
----------

* Wenche Myhre – Petra Thorsten
* Georg Thomalla – Oscar Weber/Harry Weber
* Chris Roberts – Garry Brandt
* Mascha Gonska – Gaby
* Ilja Richter – Johnny Dahlberg
* Peter Weck – Dr. Hannibal
* Siegfried Schürenberg – Forsikringsdirektør
* Rainer Basedow – Hermann
* Christiane Rücker – Danserinne
* Friedrich Schoenfelder – Skoleinspektør
* Gretl Schörg – Mathilde
* Raoul Retzer – Herr Mader
* Elisabeth Stiepl – Fru Mader
* Hansi Linder – Sandra
* Felix Dvorak – Flyskolens materialforvalter
* Ossy Kolmann – Mieser
* Hans Timerding
* Alexander Grill
* Hannes Schmidt
* Kurt Klopsch
* Mario Schmidt
* Magnus Schraudolph

Sanger
------

* Wenche Myhre: «Pauker gehen in die Luft»
* Wenche Myhre: «Er hat ein knallrotes Gummiboot»
* Wenche Myhre: «So eine Liebe gibt es einmal nur»
* Chris Roberts: «Ich nehme alle Hürden»
* Chris Roberts: «Ich bin verliebt in die Liebe»

Mottakelse
----------

De fleste kritikere oppfattet filmen som et typisk serieprodukt, noe som imidlertid hadde liten innvirkning på billettsalget. 

> Skoleelev som flygerstudent, rektor med tvillingbror, forvirret lærer – og gjennomsnittsfilmen fra skolemiljø med et par slagere og slagerstjerner er slutt. Måtelig underholdende.
> 
> 
> Evangelischer Film-Beobachter, nr. 475/1970
> 
> 

> Anspråksløst slapsticklystspill, der skral humor og datidens populære tyske slagere er vevet sammen.
> 
> 
> Lexikon des internationalen Films
> 
> 

> *Unsere Pauker gehen in die Luft* er storartet moro for hele familien med stjerner, mye tidskoloritt og musikk fra 60-årene.
> 
> 
> Dirk Jasper Filmlexikon
> 
>

Fotnoter
--------

**Type numrering**
1. ↑  I Vest-Tyskland blir hennes navn skrevet Wencke Myhre.
2. ↑  «Schülerin als Flugschüler, Schuldirektor mit Zwillingsbruder, konfuser Lehrer – und fertig ist der Durchschnitts-Pennenfilm mit ein paar Schlagern und Schlagerstars. Mäßig unterhaltend.»
3. ↑  «Anspruchsloses Klamauk-Lustspiel, das dürftige Späße und damals populäre deutsche Schlager aneinander reiht.»
4. ↑  *«Unsere Pauker gehen in die Luft‘ ist ein toller Spaß für die ganze Familie mit Stars, viel Zeitkolorit und Musik aus den 60ern.»*

Referanser
----------

1. ↑  «Unsere Pauker gehen in die Luft». filmportal.de. Besøkt 4. april 2020.
2. ↑  Kramp, Joachim. «Die Lümmel vor der ersten Bank: Unsere Pauker gehen in die Luft». *Lümmelbank Reloaded*. Besøkt 4. april 2020.
3. ↑  Kramp, Joachim. «Die Lümmel sind los!». *Lümmelbank Reloaded*. Besøkt 4. april 2020.
4. ↑  «Unsere Pauker gehen in die Luft». *Lexikon des internationalen Films*. Zweitausendeins. Besøkt 4. april 2020.

Eksterne lenker
---------------

* (en) *Unsere Pauker gehen in die Luft* på Internet Movie Database Rediger på Wikidata

* (nl) *Unsere Pauker gehen in die Luft* på MovieMeter Rediger på Wikidata

* (de) *Unsere Pauker gehen in die Luft* på filmportal.de Rediger på Wikidata